CELEX: 22019D1802
Language: et
Date: 2018-05-03 00:00:00
Title: ECAA ühiskomitee otsus nr 1/2018, 3. mai 2018, seoses töökorra vastuvõtmisega 2019/1802

28.10.2019   
               
               
                  ET
               
               
                  Euroopa Liidu Teataja
               
               
                  L 274/15
               
            
         ECAA ÜHISKOMITEE OTSUS NR 1/2018,
         3. mai 2018,
         seoses töökorra vastuvõtmisega 2019/1802
         ECAA ÜHISKOMITEE,
         võttes arvesse Euroopa Ühenduse ja selle liikmesriikide, Albaania Vabariigi, Bosnia ja Hertsegoviina, Bulgaaria Vabariigi, Horvaatia Vabariigi, endise Jugoslaavia Makedoonia vabariigi, Islandi Vabariigi, Montenegro Vabariigi, Norra Kuningriigi, Rumeenia, Serbia Vabariigi ning ÜRO Kosovo missiooni (1) vahelist Euroopa ühise lennunduspiirkonna rajamise mitmepoolset lepingut (2) („ECAA leping“), eelkõige selle artiklit 18,
          (3)ning arvestades, et ECAA leping jõustus 1. detsembril 2017,
         ON VASTU VÕTNUD KÄESOLEVA OTSUSE:
         
            Ainus artikkel
            Käesolevaga võetakse vastu käesoleva otsuse lisas esitatud ECAA ühiskomitee töökord.
         
         
            Brüssel, 3. mai 2018
            
               
                  Ühiskomitee nimel
               
               
                  eesistuja
               
               Carlos BERMEJO ACOSTA
            
         
         
            (1)  Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244/1999 ja Rahvusvahelise Kohtu arvamusega Kosovo iseseisvusdeklaratsiooni kohta.
         
            (2)  ELT L 285, 16.10.2006, lk 3.
         
            (3)  
      
      
         
            LISA
            ECAA ÜHISKOMITEE TÖÖKORD
            
               Artikkel 1
               Üldsätted
               
                  1.   ECAA ühiskomitee (edaspidi „ühiskomitee“) asutatakse Euroopa Ühenduse ja selle liikmesriikide, Albaania Vabariigi, Bosnia ja Hertsegoviina, Bulgaaria Vabariigi, Horvaatia Vabariigi, endise Jugoslaavia Makedoonia vabariigi, Islandi Vabariigi, Montenegro Vabariigi, Norra Kuningriigi, Rumeenia, Serbia Vabariigi ning ÜRO Kosovo missiooni vahelise Euroopa ühise lennunduspiirkonna rajamise mitmepoolse lepingu (edaspidi „ECAA leping“) artikli 18 alusel.
               
               
                  2.   Ühiskomitee vastutab ECAA lepingu haldamise eest ja tagab selle nõuetekohase rakendamise.
               
               
                  3.   ECAA lepingu artikli 18 lõike 2 kohaselt koosneb ühiskomitee lepinguosaliste esindajatest.
               
               
                  4.   Vastavalt ECAA lepingu artikli 18 lõikele 3 teeb ühiskomitee otsuseid ühehäälselt. Samas võib ühiskomitee otsustada teatavate konkreetsete küsimuste puhul kehtestada häälteenamusel põhineva hääletuskorra.
               
            
            
               Artikkel 2
               Eesistuja
               Ühiskomitee eesistujaks on vaheldumisi ECAA partnerriik ning Euroopa Liit ja selle liikmesriigid. Ühiskomitee koosoleku eesistujana esindab Euroopa Liitu ja selle liikmesriike Euroopa Komisjon.
            
            
               Artikkel 3
               Koosolekud
               
                  1.   Ühiskomitee koosolekud toimuvad vähemalt üks kord aastas ja siis, kui see on vajalik, v.a kui lepinguosalised on kokku leppinud teisiti.
               
               
                  2.   Kõik ühiskomitee koosolekud peetakse lepinguosaliste kokkulepitud kuupäeval.
               
               
                  3.   Kui lepinguosalised sellega nõustuvad, võib ühiskomitee koosolekuid pidada mis tahes kokkulepitud tehnoloogiliste vahendite abil, näiteks videokonverentsina.
               
            
            
               Artikkel 4
               Delegatsioonid
               
                  1.   Enne iga koosolekut teavitab ühiskomitee sekretär (edaspidi „sekretär“) lepinguosalisi koosolekul osalevate delegatsioonide kavandatavast koosseisust.
               
               
                  2.   Ühiskomitee võib teatavates küsimustes teabe saamiseks kutsuda oma koosolekutele isikuid, kes ei ole komitee liikmed.
               
            
            
               Artikkel 5
               Sekretariaat
               Sekretäri ülesandeid täitab Euroopa Komisjoni ametnik.
            
            
               Artikkel 6
               Kirjavahetus
               Kogu kirjavahetus ühiskomitee eesistujaga (edaspidi „eesistuja“) edastatakse ka sekretärile. Sekretär tagab, et kirjavahetus saadetakse kõigile lepinguosalistele.
            
            
               Artikkel 7
               Konfidentsiaalsus
               Ühiskomitee arutelud on konfidentsiaalsed. Kui lepinguosaline esitab ühiskomiteele konfidentsiaalsena tähistatud teavet, käsitavad teised lepinguosalised seda teavet konfidentsiaalsena.
            
            
               Artikkel 8
               Koosolekute päevakord
               
                  1.   Sekretär koostab ühiskomitee iga koosoleku esialgse päevakorra, lähtudes lepinguosaliste ettepanekutest. Päevakorrapunktidele peavad olema lisatud asjakohased dokumendid ja need tuleb esitada hiljemalt 21 kalendripäeva enne koosoleku toimumist.
               
               
                  2.   Esialgne päevakord saadetakse kõigile lepinguosalistele hiljemalt 15 kalendripäeva enne koosoleku toimumist.
               
               
                  3.   Iga koosoleku alguses võtab ühiskomitee vastu päevakorra. Lepinguosaliste nõusolekul võib päevakorda lisada punkte, mida ei ole esialgses päevakorras.
               
               
                  4.   Eesistuja võib konkreetsel juhul ilmnevaid vajadusi või kiireloomulisust arvesse võttes lõikes 1 sätestatud tähtaega lühendada.
               
            
            
               Artikkel 9
               Protokollid ja operatiivjäreldused
               
                  1.   Ühiskomitee koosoleku protokolli kavandi koostab sekretär. Protokolli kavand kajastab tehtud otsuseid ja soovitusi ning vastu võetud järeldusi.
               
               
                  2.   Ühe kuu jooksul pärast koosoleku toimumist esitatakse protokolli kavand kirjalikus menetluses ühiskomiteele heakskiitmiseks. Ühiskomitee võib protokolli heaks kiita ka komitee järgmisel koosolekul.
               
               
                  3.   Pärast protokolli heakskiitmist allkirjastavad selle eesistuja ja sekretär ning üks protokolli koopia edastatakse igale lepinguosalisele.
               
            
            
               Artikkel 10
               Otsused ja soovitused
               
                  1.   Ühiskomitee teeb otsused ja annab oma soovitused ühehäälselt. ECAA lepingu artiklite 16 ja 20 ning artikli 28 lõike 3 kohased otsused tuleb teha ja soovitused anda siiski lihthäälteenamuse alusel.
               
               
                  2.   Ministrite nõukogu saavutab vajaliku kvoorumi üksnes siis, kui on esindatud neli lepinguosalist ja Euroopa Liit.
               
               
                  3.   Koosolekute vahelisel ajal võib ühiskomitee otsuseid teha ja soovitusi anda kirjalikus menetluses. Iga lepinguosaline võib ka taotleda, et ühiskomitee asja arutamiseks kokku tuleks. Lepinguosaline, kes teeb ettepaneku kasutada kirjalikku menetlust, esitab dokumendi kavandi sekretärile, kes edastab selle kõigile lepinguosalistele. Iga lepinguosaline teatab eesistujale ja sekretärile 15 tööpäeva jooksul dokumendi kavandi kättesaamisest, kas ta kiidab kavandi heaks, teeb ettepaneku kavandit muuta või leiab, et ühiskomitee tuleks asja arutamiseks kokku kutsuda. Kui kavand vastu võetakse, vormistab eesistuja otsuse või soovituse lõplikult kooskõlas lõigetega 5 ja 6.
               
               
                  4.   See, et lepinguosaline erapooletuks jääb, ei takista ühiskomiteel vastu võtta otsust või anda soovitust, kui lõike 2 kohane kvoorum on kokku saadud.
               
               
                  5.   Ühiskomitee otsuste ja soovituste pealkiri on vastavalt „otsus“ või „soovitus“, millele järgneb seerianumber, vastuvõtmise kuupäev ja käsitletava teema kirjeldus.
               
               
                  6.   Ühiskomitee otsustele ja soovitustele kirjutab alla eesistuja ja need kinnitab sekretär.
               
               
                  7.   Ühiskomitee otsused avaldatakse Euroopa Liidu Teatajas ja ECAA osaliste ametlikes väljaannetes. Igas otsuses märgitakse lepinguosalistele kohustuslik rakendamiskuupäev ning ka muu ettevõtjaid puudutada võiv teave.
               
            
            
               Artikkel 11
               Keeled
               
                  1.   Ühiskomitee ametlikud keeled on lepinguosaliste ametlikud keeled. Siiski püüavad lepinguosalised kasutada tõhususe huvides ühiskomitee koosolekutel, kirjavahetuses ja dokumentide ettevalmistamisel inglise keelt.
               
               
                  2.   Ühiskomitee otsused ja soovitused koostatakse inglise keeles.
               
            
            
               Artikkel 12
               Kulud
               
                  1.   Lepinguosalised kannavad ise oma kulud, mis on seotud nende osalemisega ühiskomitee või selle töörühmade või eksperdirühmade koosolekutel.
               
               
                  2.   Ühiskomitee lepib kokku ekspertide lähetuses viibimisega seotud kulude jaotuse.
               
            
            
               Artikkel 13
               Töökorra muutmine
               Käesolevat töökorda võib muuta artikli 10 alusel.
            
            
               Artikkel 14
               Töörühmad
               
                  1.   ECAA lepingu artikli 18 lõike 8 kohaselt moodustatud töö- või eksperdirühmade koosseis ja töökorraldus määratakse mutatis mutandis kindlaks vastavalt ühiskomitee suhtes kohaldatavatele eeskirjadele.
               
               
                  2.   Töö- ja eksperdirühmad tegutsevad ühiskomitee alluvuses ning annavad pärast iga oma koosolekut ühiskomiteele aru. Neil ei ole õigust teha otsuseid, kuid nad võivad anda ühiskomiteele soovitusi.
               
               
                  3.   Ühiskomitee võib töö- või eksperdirühma volitused lõpetada või neid muuta.